CELEX: 31987D0430
Language: el
Date: 1987-07-22 00:00:00
Title: 87/430/ΕΟΚ: Απόφαση της Επιτροπής της 22ας Ιουλίου 1987 περί εκδόσεως πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε

Avis juridique important

|

31987D0430

87/430/ΕΟΚ: Απόφαση της Επιτροπής της 22ας Ιουλίου 1987 περί εκδόσεως πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε  

Επίσημη Εφημερίδα αριθ. L 228 της 15/08/1987 σ. 0052 - 0052

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1987  περί εκδόσεως πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε  (87/430/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται σε γεωργικά προϊόντα και σε ορισμένα προϊόντα που προέρχονται από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού Ωκεανού ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 1306/87 (2), και ιδίως το άρθρο 22,  τον κανονισμό (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί καθορισμού των ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 520/87 (4), και ιδίως το άρθρο 15 παράγραφος 6 στοιχείο β) i),  Εκτιμώντας:  ότι ο κανονισμός (ΕΟΚ) αριθ. 486/85 προβλέπει τη δυνατότητα εκδόσεως πιστοποιητικών εισαγωγής για προϊόντα του τομέα του βοείου κρέατος· ότι, εντούτοις, οι εισαγωγές πρέπει να πραγματοποιούνται εντός των ορίων των ποσοτήτων που προβλέπονται για καθεμία από αυτές τις χώρες εξαγωγής·  ότι οι απαιτήσεις πιστοποιητικών που υποβλήθηκαν από την 1η μέχρι τις 10 Ιουλίου 1987 για κρέας άνευ οστών, σύμφωνα με το άρθρο 15 παράγραφος 1 στοιχείο β) του κανονισμού (ΕΟΚ) αριθ. 2377/80, δεν υπερβαίνουν για τα προϊόντα καταγωγής Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε, τις ποσότητες που διατίθενται για τις χώρες αυτές· ότι είναι εφεξής δυνατόν να εκδοθούν πιστοποιητικά εισαγωγής για τις ζητούμενες ποσότητες·  ότι είναι σκόπιμο να καθοριστούν οι υπόλοιπες ποσότητες για τις οποίες μπορούν να υποβληθούν αιτήσεις πιστοποιητικών από την 1η Αυγούστου 1987 στα πλαίσια της συνολικής ποσότητας 30 000 τόνων στην οποία προστίθεται, ενδεχομένως αυτόματα η συμπληρωματική ποσότητα 8 100 τόνων που αναφέρονται στο άρθρο 5 παράγραφοι 2 και 3 του κανονισμού (ΕΟΚ) αριθ. 486/85·  ότι είναι χρήσιμο να υπενθυμιστεί ότι η απόφαση αυτή δεν θίγει την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και του χοιρείου είδους και των νωπών κρεάτων προελεύσεως τρίτων χωρών (5), όπως τροποποιήθηκε τελευταία από την οδηγία 86/469/ΕΟΚ (6),  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα ακόλουθα κράτη μέλη εκδίδουν, στις 23 Ιουλίου 1987, πιστοποιητικά εισαγωγής για κρέας άνευ οστών, τα οποία αφορούν προϊόντα που υπάγονται στον τομέα του βοείου κρέατος καταγωγής ορισμένων κρατών της Αφρικής, της Καραϊβικής και του Ειρηνικού Ωκεανού, για τις ποσότητες και τις χώρες καταγωγής που ορίζονται:  1) Ομοσπονδιακή Δημοκρατία της Γερμανίας:  - 1 350,0 τόνοι καταγωγής Ζιμπάμπουε,  - 1 150,0 τόνοι καταγωγής Μποτσουάνας·  2) Ηνωμένο Βασίλειο:  - 1 030,0 τόνοι καταγωγής Ζιμπάμπουε,  - 1 550,0 τόνοι καταγωγής Μποτσουάνας·  3) Κάτω Χώρες:  650,0 τόνοι καταγωγής Μποτσουάνας.  4) Ισπανία:  15,0 τόνοι καταγωγής Μποτσουάνας.  Άρθρο 2  Οι αιτήσεις πιστοποιητικών μπορούν να υποβάλλονται σύμφωνα με το άρθρο 15 παράγραφος 6 στοιχείο β) ii) του κανονισμού (ΕΟΚ) αριθ. 2377/80, κατά την διάρκεια των δέκα πρώτων ημερών του Αυγούστου 1987, για τις ακόλουθες ποσότητες βοείου κρέατος άνευ οστών:  - Μποτσουάνα: 11 574,5 τόνοι,  - Κένυα: 142,0 τόνοι,  - Μαδαγασκάρη: 7 579,0 τόνοι,  - Σουαζιλάνδη: 2 465,7 τόνοι,  - Ζιμπάμπουε: 3 013,0 τόνοι.  Άρθρο 3  Η παρούσα απόφαση απευθύνεται στα κράτη μέλη, με εξαίρεση την Πορτογαλία.  Βρυξέλλες, 22 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 61 της 1. 3. 1985, σ. 4.  (2) ΕΕ αριθ. L 124 της 13. 5. 1987, σ. 5.  (3) ΕΕ αριθ. L 241 της 13. 9. 1980, σ. 5.  (4) ΕΕ αριθ. L 52 της 21. 2. 1987, σ. 13.  (5) ΕΕ αριθ. L 302 της 31. 12. 1972, σ. 28.  (6) ΕΕ αριθ. L 275 της 26. 9. 1986, σ. 36.